**П Р О Г Р А М**

**ФИНАНСИЈСКЕ ПОДРШКЕ, МЕРА И АКТИВНОСТИ**

**У ОБЛАСТИ ОЧУВАЊА И ЈАЧАЊА ОДНОСА РЕПУБЛИКЕ СРБИЈЕ И ДИЈАСПОРЕ КРОЗ ПОДРШКУ УДРУЖЕЊИМА ДИЈАСПОРЕ, РЕГИОНА И МАТИЧНЕ ДРЖАВЕ У 2024. ГОДИНИ**

**I ПРЕДМЕТ ПРОГРАМА**

Програмом финансијске подршке, мера и активности у области очувања и јачања односа Републике Србије и дијаспоре кроз подршку удружењима дијаспоре, региона и матичне државе у 2024. години (у даљем тексту: Програм) утврђују се: циљ Програма, мере и активности у области очувања и јачања односа Републике Србије и дијаспоре у 2024. години, корисници средстава, намена средстава, услови за добијање средстава, финансијски оквир, општи критеријуми за оцењивање пријава, посебни критеријуми за оцењивање пријава, начин и рок подношења пријаве, закључивање уговора и праћење реализације Програма.

Програм спроводи Влада преко Кабинета министра без портфеља задуженог за координацију активности и мера у области односа Републике Србије с дијаспором (у даљем тексту: Кабинет министра).

**II ЦИЉ ПРОГРАМА**

Општи циљ Програма јесте очување, јачање и остваривање веза Републике Србије и дијаспоре, кроз финансијску подршку удружењима дијаспоре, региона и матичне државе за програме усмерене на младе из дијаспоре и региона у 2024. години. Програмом се нарочито остварује очување српског културног, етничког и верског идентитета код младих из дијаспоре и региона, подстичу се млади у дијаспори и региону на повратак у Републику Србију кроз афирмацију и презентацију привредног потенцијала Републике Србије.

**III МЕРЕ И АКТИВНОСТИ У ОБЛАСТИ ОЧУВАЊА И ЈАЧАЊА ОДНОСА РЕПУБЛИКЕ СРБИЈЕ И ДИЈАСПОРЕ У 2024. ГОДИНИ**

МЕРА 1 – ПОДРШКА КУЛТУРНО УМЕТНИЧКИМ ДРУШТВИМА У ДИЈАСПОРИ И РЕГИОНУ подразумевa очување и јачање односа Републике Србије и дијаспоре, као и очување српског културног и етничког идентитета, а спроводи се кроз директну финансијску подршку организације догађаја, израде и набавки народне ношње, костима за кореографије и опреме за културно – уметничка друштва из дијаспоре и региона у складу са овим програмом, и спроводи се кроз следеће активности:

(1)Активности културно – уметничких друштава које нарочито доприносе промоцији српске културне баштине, традиције, етничког, језичког и верског идентитета код младих из дијаспоре и региона кроз организацију догађаја (у даљем тексту: Активност 1.1.);

(2) Активности које нарочито доприносе промоцији српске културне баштине, традиције, етничког, језичког и верског идентитета код младих из дијаспоре и региона опремање културно уметничких друштава (у даљем тексту: Активност 1.2.);

МЕРА 2 – ПОДРШКА УНАПРЕЂЕЊУ ЕКОНОМСКЕ САРАДЊЕ, УНАПРЕЂЕЊУ СТРУЧНИХ ПОТЕНЦИЈАЛА ОРГАНИЗАЦИЈА ДИЈАСПОРЕ И РЕГИОНА И ОЧУВАЊА И ОБНОВИ КУЛТУРНОГ И ВЕРСКОГ НАСЛЕЂА У ДИЈАСПОРИ И РЕГИОНУ КРОЗ ЕДУКАЦИЈУ ЗА МЛАДЕ подразумевa очување и јачање односа Републике Србије и дијаспоре, а спроводи се кроз директну финансијску подршку активности удружења из дијаспоре, региона и матичне државе у складу са овим програмом кроз следеће активности:

(1)Активности које нарочито доприносе унапређењу економске сарадње између Републике Србије и дијаспоре и Срба у региону и подстицању повратка младих у Републику Србију кроз афирмацију и презентацију привредног потенцијала Републике Србије (у даљем тексту: Активност 2.1.).

(2)Активности у циљу унапређивања стручних потенцијала организација дијаспоре и региона кроз едукацију, организацију обука и стручног усавршавања у области односа Републике Србије са младим и из дијаспоре и региона (у даљем тексту: Активност 2.2.);

(3)Активности које нарочито доприносе очувању и обнови културног и верског идентитета кроз едукацију у циљу подстицања повратка младих из дијаспоре и региона у Републику Србију (у даљем тексту: Активност 2.3.);

МЕРА 3 – ПОДРШКА ПРОМОЦИЈИ СРПСКОГ ЈЕЗИКА И ЈАЧАЊЕ КАПАЦИТЕТА ДОПУНСКИХ ШКОЛА СРПСКОГ ЈЕЗИКА подразумевa очување и јачање односа Републике Србије и дијаспоре, а спроводи се кроз директну финансијску подршку активности удружења из дијаспоре, региона и матичне државе и спроводи се кроз следеће активности:

(1)Активности које нарочито доприносе промоцији српског језика и ћириличког писма, као и српског културног, уметничког, етничког и верског идентитета код младих из дијаспоре и региона и унапређење образовних процеса и јачања капацитета допунских школа српског језика у дијаспори и региону (у даљем тексту: Активност 3.1.)

(2)Активности које нарочито доприносе унапређењу образовних процеса и јачања капацитета допунских школа српског језика у региону и дијаспори и кроз набавку уџбеника, наставних средстава и додатне школске опреме (у даљем тексту: Активност 3.2.).

МЕРА 4 – ПОДРШКА ПРОМОЦИЈИ СПОРТА КОД МЛАДИХ У ДИЈАСПОРИ И РЕГИОНУ подразумева очување и јачање односа Републике Србије и дијаспоре, а спроводи се кроз директну финансијску подршку активности спортских и омладинских клубова друштава и удружења из дијаспоре и региона кроз следеће активности:

(1)Активности организације спортских догађаја од стране спортских и омладинских клубова, друштава и удружења за дијаспору и регион (у даљем тексту: Активност 4.1.)

(2) Активности који нарочито доприносе промоцији и унапређењу српског спорта код младих из дијаспоре и региона кроз набавку спортске опреме, дресова и спортских реквизита (у даљем тексту: Активност 4.2.)

**IV КОРИСНИЦИ СРЕДСТАВА**

Финансијску подршку за спровођење активности у оквиру мере, под условима и на начин предвиђен овим програмом могу да остварују спортска удружења и клубови, у смислу Закона о спорту („Службени гласник РС”, број 36/06), домаћа и страна удружења, у смислу Закона о удружењима („Службени гласник РС”, бр. 51/09, 99/11 – др. закон и 44/18 – др. закон).

**V НАМЕНА СРЕДСТАВА**

Финансијска подршка за спровођење активности у оквиру мере обухвата накнаду трошкова удружења из дијаспоре, спортских удружења и клубова, из региона или матичне државе везаних за спровођење активности, у складу са овим програмом.

1. МЕРА 1 – ПОДРШКА КУЛТУРНО УМЕТНИЧКИМ ДРУШТВИМА У ДИЈАСПОРИ И РЕГИОНУ (у даљем тексту: Мера 1.) издвојено је 35.000.000 динара;
2. МЕРА 2 – ПОДРШКА УНАПРЕЂЕЊУ ЕКОНОМСКЕ САРАДЊЕ, УНАПРЕЂЕЊУ СТРУЧНИХ ПОТЕНЦИЈАЛА ОРГАНИЗАЦИЈА ДИЈАСПОРЕ И РЕГИОНА И ОЧУВАЊА И ОБНОВИ КУЛТУРНОГ И ВЕРСКОГ НАСЛЕЂА У ДИЈАСПОРИ И РЕГИОНУ КРОЗ ЕДУКАЦИЈУ ЗА МЛАДЕ (у даљем тексту: Мера 2.) издвојено је 15.000.000 динара;
3. МЕРА 3 – ПОДРШКА ПРОМОЦИЈИ СРПСКОГ ЈЕЗИКА И ЈАЧАЊЕ КАПАЦИТЕТА ДОПУНСКИХ ШКОЛА СРПСКОГ ЈЕЗИКА (у даљем тексту: Мера 3.) издвојено је 19.000.000 динара.
4. МЕРА 4 – ПОДРШКА ПРОМОЦИЈИ СПОРТА КОД МЛАДИХ У ДИЈАСПОРИ И РЕГИОНУ (у даљем тексту: Мера 4.) издвојено је 10.000.000 динара.

Листа прихватљивих трошкова за спровођење активности дата је у Прилогу 1, који је одштампан уз овај програм и чини његов саставни део.

**VI УСЛОВИ ЗА ДОБИЈАЊЕ СРЕДСТАВА**

За остваривање финансијске подршке подносилац пријаве мора да испуни следеће услове:

1) да рачун подносиоца пријаве није блокиран, односно да није био блокиран дуже од 30 дана у периоду од 12 месеци пре подношења пријаве по јавном позиву за остваривање финансијске подрше у складу са овим програмом;

2) да достави израђен детаљан буџет активности;

3) да достави детаљан акциони план са дефинисаном динамиком спровођења предложених активности које ће се реализовати до 31. децембра 2024. године;

4) да поседује стручни кадар за реализацију активности.

Максимални износ подршке износи 800.000 динара по подносиоцу пријаве.

У случају да је подносилац пријаве, као корисник средстава добијених путем јавног позива за Програм финансијске подршке, мере и активности у области очувања и јачања односа Републике Србије и дијаспоре кроз подршку удружењима дијаспоре, региона и матичне државе у 2023. години, није у уговором предвиђеном року оправдао средства кроз финансијски и наративни извештај нема могућност учешћа у Програму 2024. године.

**VII ФИНАНСИЈСКИ ОКВИР**

Средства за спровођење овог програма обезбеђена су Законом о буџету Републике Србије за 2024. годину (,,Службени гласник РС”, број 92/23), у оквиру Раздела 3. Влада, Глава 3.21. - Кабинет министра без портфеља задуженог за координацију активности и мера у области односа са дијаспором Програм 2102 - Подршка раду Владе, функција 110 - Извршни и законодавни органи, финансијски и фискалани послови и спољни послови, Пројекат 4026 – Очување националног и културног идентитета организација цивилног друштва наше дијаспоре, апропријацији економске класификације 481 – Дотације невладиним организацијама - 79.000.000 динара.

**VIII ОПШТИ КРИТЕРИЈУМИ ЗА ОЦЕЊИВАЊЕ ПРИЈАВА**

|  |  |  |
| --- | --- | --- |
| **1.** | **Одрживост мере и активности:** | **Број поена** |
| Достављени подаци (опис мере, активности и учесника, учешће у суфинансирању, организациона структура и кадрови) указују на могућност одрживости активности у будућности и без јавне финансијске подршке | | 25 |
| Достављени подаци (опис мере, активности и учесника, учешће у суфинансирању, организациона структура и кадрови) указују на делимичну могућност одрживости активности у будућности и без јавне финансијске подршке | | 15 |
| Достављени подаци (опис мере, активности и учесника, учешће у суфинансирању, организациона структура и кадрови) не указују на могућност одрживости активности у будућности без јавне финансијске подршке | | 0 |
| **2.** | **Сопствено учешће подносиоца пријаве у трошковима реализације активности:** | **Број поена** |
| Преко 30% | | 25 |
| Од 10% до 30% | | 15 |
| До 10% | | 5 |
| Без сопственог учешћа | | 0 |
| **3.** | **Предложене активности доприносе испуњавању општег циља Програма:** | **Број поена** |
| У потпуности | | 25 |
| Делимично | | 15 |
| Минимални допринос | | 10 |
| Нема доприноса | | 0 |

**IX ПОСЕБНИ КРИТЕРИЈУМИ ЗА ОЦЕЊИВАЊЕ ПРИЈАВА**

**МЕРА 1**

|  |  |  |
| --- | --- | --- |
| **1.** | **Број директних корисника предложене активности** | **Број поена** |
| Преко 100 | | 25 |
| Од 50 до 100 | | 15 |
| Од 20 до 50 | | 10 |
| До 20 | | 0 |

**МЕРА 2**

|  |  |  |
| --- | --- | --- |
| **1.** | **Подносилац за предложене активности има адекватан стручни кадар** | **Број поена** |
| За сваки захтевани прихватљиви трошак у оквиру активности има адекватног извршиоца | | 25 |
| За већину захтеваних прихватљивих трошкова у оквиру активности има адекватног извршиоца | | 15 |
| За мањи број захтеваних прихватљивих трошкова у оквиру активности има адекватног извршиоца | | 10 |
| Нема адекватне извршиоце за захтеване прихватљиве трошкове | | 0 |

**МЕРА 3**

|  |  |  |
| --- | --- | --- |
| **1.** | **Број директних корисника предложене активности** | **Број поена** |
| Преко 100 | | 25 |
| Од 50 до 100 | | 15 |
| Од 20 до 50 | | 10 |
| До 20 | | 0 |

**МЕРА 4**

|  |  |  |
| --- | --- | --- |
| **1.** | **Број директних корисника предложене активности** | **Број поена** |
| Преко 100 | | 25 |
| Од 50 до 100 | | 15 |
| Од 20 до 50 | | 10 |
| До 20 | | 0 |

**X НАЧИН И РОК ПОДНОШЕЊА ПРИЈАВЕ**

Пријава на јавни позив за оставривање финансијске подршке подноси се на прописаним обрасцима из Прилога II Програма електронским путем коришћењем апликације за Пријаву предлога за финансирање пројеката путем линка које се налази на званичној веб страни <https://www.mbpdijaspora.gov.rs> Кабинета министра, уз које се прилажу у копији следећа документа:

1. комплетно попуњен пријавни Образац 1. и Образац 2.
2. потврду да рачун подносиоца пријаве није био блокиран дуже од 30 дана у периоду од 12 месеци пре подношења пријаве по јавном позиву за остваривање финансијске подршке из одговарајућег регистра;
3. израђен детаљан буџет активности;
4. израђен детаљан акциони план са дефинисаном динамиком спровођења предложених активности, на основу чега се види да ће све активности реализовати до 31. децембра 2024. године;
5. потврде или други доказ о постојању стручног кадра за спровођење планираних активности у складу са позицијом, односно улогом у активности за које је предложен;
6. доказ о обезбеђеним средствима суфинансирања, и то извод са рачуна подносиоца пријаве или Изјава да за предложене активности захтева подршку у 100% износу.

Прилог II чине Образац 1. - Пријава на јавни позив за финансијску подршку мера и активности у области очувања и јачања односа Републике Србије и дијаспоре кроз подршку удружењима дијаспоре, региона и матичне државе у 2024. години и Образац 2. – Образац за предлог буџета активности, који су одштампани уз овај програм и чине његов саставни део.

Јавни позив ће бити објављен на српском језику у дневном листу који има покривеност на целој територији Републике Србије, и у средствима информисања објављеним у иностранству, као и на интернет страници <https://www.mbpdijaspora.gov.rs>

Министар без портфеља задужен за координацију активности и мера у области односа Републике Србије с дијаспором (у даљем тексту: министар) решењем образује Комисију која утврђује предлог одлуке о додели средстава (у даљем тексту: Комисија) у року од 15 радних дана. Оцењивање и одабир пријава на јавни позив Комисија врши на основу критеријума за оцењивање пријава који је саставни део овог програма. Минимални број поена за квалификацију и прихватање пријаве на јавни позив је 50 поена.

Јавни позив садржи податке које услове подносиоци пријаве морају да испуне да би могли да учествују у поступку оцене приспелих пријава, прихватљиве активности и трошкове, начин и рок за подношење пријаве, документацију која се подноси уз пријаву, садржај и форму документације која се подноси уз пријаву, као и друге податке за спровођење јавног позива.

Све неблаговремене пријаве неће се узети у разматрање.

Уколико Комисија констатује да је пријава некомплетна, захтеваће се допуна од подносиоца пријаве.

Датумом приспећа пријаве сматра се датум достављања последње допуне, односно комплетне документације у вези са поднетом пријавом на адресу за пријем поште Кабинета министра.

У случају да је пријава непотпуна или нејасна, подносилац пријаве ће бити обавештен да у року не краћем од пет радних дана од достављања обавештења допуни пријаву. Обавештење о потребној допуни пријаве доставља се подносиоцу пријаве на електронску адресу назначену за контакт у пријавном обрасцу. Уколико не поступи по обавештењу у наведеном року, сматраће се да пријава није комплетна и неће се разматрати.

Ако Комисија у поступку утврди да нема довољно средства опредељених у конкурсу за све квалификоване пријаве, Комисија врши рангирање квалификованих пријава према оствареном броју поена, у складу са овим програмом.

Ако више квалификованих пријава има исти број бодова, предност у додели имају пријаве на јавни позив које су раније поднете и пријаве које садрже предлог за суфинасирање активности.

Oбрасци за пријаву се преузимају на интернет страници <https://www.mbpdijaspora.gov.rs>.

Подносилац пријаве може поднети једну пријаву за подршку по основу мере, а у оквиру те мере може спровести више активности.

Након спровођења поступка обраде пријава на јавни позив, Комисија доставља предлог одлуке о расподели средстава финансијске подршке, у року од 15 радних дана од дана закључења јавног позива.

На основу предлога одлуке, министар доноси коначну одлуку о додели средстава финансијске подршке по јавном позиву, која се објављује на интернет страници <https://www.mbpdijaspora.gov.rs>.

**XI ЗАКЉУЧИВАЊЕ УГОВОРА**

На основу одлуке о додели средстава финансијске подршке по јавном позиву, са корисницима средстава министар закључује уговор о додели средстава, којим се ближе уређују права и обавезе у вези са спровођењем одобрених активности које су предмет финансијске подршке.

Међусобна права, обавезе и одговорности у вези са коришћењем средстава финансијске подршке уређују се уговором.

Уговор садржи:

1) назив програма, меру и спецификацију прихваћених активности;

2) прецизирану динамику спровођења активности;

3) износ додељених средстава финансијске подршке и износ средстава - суфинасирања од подносиоца пријаве;

4) услове и начин реализације прихваћених активности;

5) рок за достављање извештаја о реализацији прихваћених активности;

6) начин обавештавања јавности о оствареној финансијској подршци у реализацији и прихватљивих активности; у плану видљивости спровођења активности, наводи се начин упознавања јавности о реализацији Програма, на јасан и недвосмислен начин, током реализације Програма, наводи се да је мера и/или активност финансирана из буџета Републике Србије, а на основу Програма који спроводи Кабинет министра;

7) обавезу повраћаја средстава у случају неизвршења уговорене обавезе или ненаменског трошења средстава финансијске подршке или због кршења других уговором дефинисаних обавеза.

Подносилац пријаве коме су средства одобрена, а који није потписао уговор у року од 30 дана, сматраће се да је одустао од додељених средстава.

Уговор ступа на снагу датумом потписивања овлашћених лица уговорних страна. У случају да једна од уговорних страна потпише уговор накнадно, уговор ступа на снагу даном последњег потписа.

Подносилац пријаве коме су Одлуком министра додељена средства финансијске подршке по јавном позиву, дужан је да достави у оригиналу поднета документа пре потписивања Уговора о додели средстава.

**XII ПРАЋЕЊЕ РЕАЛИЗАЦИЈЕ ПРОГРАМА**

Министар решењем одређује координатора за сваког корисника средстава финансијске подршке.

Сваки реализовани уговор у поступку реализације и медијском представљању мора да садржи информацију да је организован под покровитељством Кабинета министра без портфеља задуженог за координацију активности и мера у области односа Републике Србије с дијаспором.

Корисник финансијске подршке у складу са овим програмом доставља извештај о реализацији активности и прихватљивих трошкова електронски, путем линка које се налази на званичној веб страни <https://www.mbpdijaspora.gov.rs/> Кабинета министра у форми наративног и финансијског извештаја у складу са уговором, најкасније у року од 30 дана од дана истека рока за реализацију одобрених активности.

Финансијски извештај се доставља на обрасцу Ф1 – Финансијски извештај реализованих активности који се налази у Прилогу 3 који је одштаммпан уз овај програм и чини његов саставни део. Образац Ф1 мора бити потписан од стране законског заступника, односно овлашћеног лица корисника финансијске подршке и мора да садржи копије књиговодствене документације.

Кориснику средстава финансијске подршке, који не достави извештај о реализацији одобрених активности, у форми и на начин и у року утврђеним уговором, министар упућује писмену опомену да то учини у одређеном року.

Ако корисник средстава финансијске подршке не поднесе извештај у року од 30 дана од дана истека рока за подношење извештаја или достављени извештај није у складу са уговором о финансијској подршци за спровођење активности у складу са овим програмом, министар упућује захтев за повраћај примљених средстава, који се извршава на начин предвиђен уговором.

Кабинет министра израђује годишњи извештај о реализацији овог програма и доставља га Влади, ради информисања.

**ПРИЛОГ 1**

|  |  |  |  |  |
| --- | --- | --- | --- | --- |
| **ЛИСТА ПРИХВАТЉИВИХ ТРОШКОВА ЗА СПРОВОЂЕЊЕ АКТИВНОСТИ** | | | | |
| **Мера 1** | **Активност** | | | **Прихватљиви трошак** |
| ПОДРШКА КУЛТУРНО УМЕТНИЧКИМ ДРУШТВИМА У ДИЈАСПОРИ И РЕГИОНУ | АКТИВНОСТ 1.1 | | | - трошкови превоза  - трошкови смештаја - трошкови исхране  - трошкови материјала за спровођење активности  - трошкови помоћног особља  - трошкови особља за едукацију у области образовања, културе, уметничког и верског идентитета  - oстали пратећи трошкови организације (закуп простора, едукативни материјал, штампани и рекламни материјал, снимање аудио и видео материјала, медијске услуге, репрезентација и промоција) |
| АКТИВНОСТ 1.2 | | | - израда и набавка народне ношње, костима за кореографије и опреме за културно – уметничка друштва из дијаспоре и региона  - трошкови опреме за спровођење активности |
| **Мера 2** | **Активности** | | | **Прихватљиви трошак** |
| ПОДРШКА УНАПРЕЂЕЊУ ЕКОНОМСКЕ САРАДЊЕ, УНАПРЕЂЕЊУ СТРУЧНИХ ПОТЕНЦИЈАЛА ОРГАНИЗАЦИЈА ДИЈАСПОРЕ И РЕГИОНА У ОЧУВАЊУ И ОБНОВИ КУЛТУРНОГ И ВЕРСКОГ НАСЛЕЂА У ДИЈАСПОРИ И РЕГИОНУ КРОЗ ЕДУКАЦИЈУ ЗА МЛАДЕ | АКТИВНОСТ 2.1. | | | - трошкови превоза  - трошкови смештаја - трошкови исхране  - трошкови опреме за спровођење активности - трошкови материјала за спровођење активности  - трошкови помоћног особља  - трошкови особља за едукацију у области образовања, културе, уметничког и верског идентитета  - oстали пратећи трошкови организације (закуп простора, едукативни материјал, штампани и рекламни материјал, снимање аудио и видео материјала, медијске услуге, репрезентација и промоција) |
|  | АКТИВНОСТ 2.2. | | | - трошкови превоза  - трошкови смештаја - трошкови исхране  - трошкови опреме за спровођење активности - трошкови материјала за спровођење активности  - трошкови помоћног особља  - трошкови особља за едукацију у области образовања, културе, уметничког и верског идентитета  - oстали пратећи трошкови организације (закуп простора, едукативни материјал, штампани и рекламни материјал, снимање аудио и видео материјала, медијске услуге, репрезентација и промоција) |
|  |
|  | АКТИВНОСТ 2.3. | | | -трошкови превоза  - трошкови смештаја - трошкови исхране  - трошкови опреме за спровођење активности - трошкови материјала за спровођење активности  - трошкови помоћног особља  - трошкови особља за едукацију у области образовања, културе, уметничког и верског идентитета  - oстали пратећи трошкови организације (закуп простора, едукативни материјал, штампани и рекламни материјал, снимање аудио и видео материјала, медијске услуге, репрезентација и промоција) |
| **Мера 3** | **Активност** | | | **Прихватљиви трошак** |
| ПОДРШКА ПРОМОЦИЈИ СРПСКОГ ЈЕЗИКА И ЈАЧАЊЕ КАПАЦИТЕТА ДОПУНСКИХ ШКОЛА СРПСКОГ ЈЕЗИКА | АКТИВНОСТ 3.1. | | | - трошкови превоза  - трошкови смештаја - трошкови исхране  - трошкови опреме за спровођење активности - трошкови материјала за спровођење активности  - трошкови помоћног особља  - трошкови особља за едукацију у области образовања, културе, уметничког и верског идентитета  - oстали пратећи трошкови организације (закуп простора, едукативни материјал, штампани и рекламни материјал, снимање аудио и видео материјала, медијске услуге, репрезентација и промоција) |
| АКТИВНОСТ 3.2. | | | - набавку уџбеника,  - набавка наставних средстава  - набавка додатне школске опреме |
| **Мера 4** | | **Активност** | **Прихватљиви трошак** | |
| ПОДРШКА ПРОМОЦИЈИ СПОРТА КОД МЛАДИХ У ДИЈАСПОРИ И РЕГИОНУ | | АКТИВНОСТ 4.1. | -трошкови превоза  - трошкови смештаја - трошкови исхране  - трошкови опреме за спровођење активности - трошкови материјала за спровођење активности  - трошкови помоћног особља  - oстали пратећи трошкови организације (закуп простора, едукативни материјал, штампани и рекламни материјал, снимање аудио и видео материјала, медијске услуге, репрезентација и промоција) | |
| АКТИВНОСТ 4.2. | - набавку спортске опреме,  - набавка дресова  - спортских реквизита | |

A picture containing text

Description automatically generated

**ПРИЛОГ II**

**Република Србија**

**Влада**

**Кабинет министра задуженог за координацију активности и мера у области односа Републике Србије с дијаспором**

|  |  |  |
| --- | --- | --- |
| **ОБРАЗАЦ 1:** **ПРИЈАВА НА ЈАВНИ ПОЗИВ ЗА ФИНАНСИЈСКУ ПОДРШКУ МЕРА И АКТИВНОСТИ У ОБЛАСТИ ОЧУВАЊА И ЈАЧАЊА ОДНОСА РЕПУБЛИКЕ СРБИЈЕ И ДИЈАСПОРЕ КРОЗ ПОДРШКУ УДРУЖЕЊИМА ДИЈАСПОРЕ, РЕГИОНА И МАТИЧНЕ ДРЖАВЕ У 2024. ГОДИНИ** | | |
|  | | **МЕРА 1** |
| 1 |  | АКТИВНОСТ 1.1. |
| 2 |  | АКТИВНОСТ 1.2. |
|  | | **МЕРА 2** |
| 1 |  | АКТИВНОСТ 2.1. |
| 2 |  | АКТИВНОСТ 2.2. |
| 3 |  | АКТИВНОСТ 2.3. |
|  | | **МЕРА 3** |
| 1 |  | АКТИВНОСТ 3.1. |
| 2 |  | АКТИВНОСТ 3.2. |
|  | | **МЕРА 4** |
| 1 |  | АКТИВНОСТ 4.1. |
| 2 |  | АКТИВНОСТ 4.2. |
| *Означите меру и активност за коју подносите пријаву* | | |
| **1. ОСНОВНИ ПОДАЦИ О ПОДНОСИОЦУ ПРИЈАВЕ** | | |
| 1 | | Град / општина: |
| 2 | | Матични број: |
| 3 | | ПИБ: |
| 4 | | Број рачуна за наменски трансфер: |
| Позив на број: |
| 5 | | Одговорно лице: |
| Контакт подаци:  - адреса:  - број телефона: - е-маил: |
| 6 | | Одговорно лице за спровођење мере и активности: |
| Контакт подаци:  - адреса:  - број телефона: - е-маил: |
| **2. САДРЖАЈ, ОПИС И УЧЕСНИЦИ** | | |
| 7 | | Опис и садржај предложених активности: |
|  |
| *Укратко опишите садржај планираних активности. Посебно истакните везу са активностима из Програма кроз које се изабрана активност спроводи.* | | |
| 8 | | Наведите учеснике мере и активности: |
|  |
| *Укратко наведите учеснике планираних активности.* | | |
| **3. ПРЕДМЕТ И ЦИЉЕВИ АКТИВНОСТИ** | | |
| 9 | | Опис и циљеви планираних активности: |
|  |
| *Наведите предмет прихватљивих активности и циљеве који се постижу рализацијом тих активности.* | | |
| **4. ЦИЉНЕ ГРУПЕ И КОРИСНИЦИ РЕЗУЛТАТА** | | |
| 10 | | Циљне групе и корисни резултати за све учеснике мере и активности: |
|  |
| *Наведите циљне групе и кориснике резултата прихватљивих активности:* | | |
| **5. ВРЕМЕНСКИ ОКВИР ЗА РЕАЛИЗАЦИЈУ АКТИВНОСТИ** | | |
| 11 | | Временски оквир наведен по месецима и недељама: |
|  |
| *Наведите време реализације планираних активности.* | | |
| **6. МЕСТО РЕАЛИЗАЦИЈЕ** | | |
| 12 | | Место реализације активности: |
|  |
| *Наведите места реализације активности: државу, град, локација* | | |
| **7. ПЛАН ВИДЉИВОСТИ СПРОВОЂЕЊА АКТИВНОСТИ** | | |
| 13 | | План видљивости мере и активности- опис: |
|  |
| *Опишите план видљивости и врсте медија кроз које ће се популарисати активности и резултати* | | |
| **8. ПОТРЕБНА ФИНАНСИЈСКА СРЕДСТВА** | | |
| 14 | | УКУПАН БУЏЕТ МЕРЕ И АКТИВНОСТИ (у динарима): |
| Износ средстава који обезбеђује подносилац пријаве (у динарима):  Захтевани износ финансијске подршке који се потражује (у динарима): |
| *Навести укупну вредност мере и активности, сопствено учешће и захтевана средства .* | | |

У \_\_\_\_\_\_\_\_\_\_\_\_\_\_\_\_\_\_\_\_ Овлашћено лице

Дана:\_\_\_\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_

Функција

\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| **ОБРАЗАЦ 2** | | | | | | |
| **ОБРАЗАЦ ЗА ПРЕДЛОГ БУЏЕТА АКТИВНОСТИ** | | | | | | |
| НАЗИВ ПОДНОСИОЦА ПРИЈАВЕ: | | |  | | | |
| МЕРА ЗА КОЈУ СЕ ПОДНОСИ ПРИЈАВА: | | |  | | | |
| АКТИВНОСТ ЗА КОЈУ ПОДНОСИ ПРИЈАВУ: | | |  | | | |
| ЗАХТЕВАНИ ИЗНОС ФИНАНСИЈСКЕ ПОДРШКЕ КОЈИ СЕ ПОТРАЖУЈЕ (у динарима): | | |  | | | |
| ИЗНОС СРЕДСТАВА КОЈИ ЈЕ ОБЕЗБЕЂЕН ОД ПОДНОСИОЦА ПРИЈАВЕ (у динарима): | | |  | | | |
| УКУПАН БУЏЕТ МЕРЕ И АКТИВНОСТИ  (у динарима): | | |  | | | |
|  | |  |  |  | |  |
| **Рб.** | | **ТРОШКОВИ** | | | | **Укупни износ трошкова (бруто)** | | |
| 1. | | ***Трошкови ангажованог особља на мерама и активностима*** | | | |  | | |
| 1.1. | |  | | | |  | | |
| 1.2. | |  | | | |  | | |
| 1.3. | |  | | | |  | | |
| 1.4. | |  | | | |  | | |
|  | |  | | | |  | | |
|  | | ***Укупно 1*** | | | |  | | |
| 2. | | ***Трошкови услуга мера и активности*** | | | |  | | |
| 2.1. | |  | | | |  | | |
| 2.2. | |  | | | |  | | |
| 2.3. | |  | | | |  | | |
| 2.4. | |  | | | |  | | |
|  | | ............ | | | |  | | |
|  | | ***Укупно 2*** | | | |  | | |
| 3. | | ***Трошкови добара за мере и активности*** | | | |  | | |
| 3.1. | |  | | | |  | | |
| 3.2. | |  | | | |  | | |
| 3.3. | |  | | | |  | | |
| 3.4. | |  | | | |  | | |
|  | | .............. | | | |  | | |
|  | | ***Укупно 3*** | | | |  | | |
| 4. | | ***Остали пратећи трошкови за мере и активности*** | | | |  | | |
| 4.1. | |  | | | |  | | |
| 4.2. | |  | | | |  | | |
|  | | ***....*** | | | |  | | |
|  | | ***Укупно 4*** | | | |  | | |
| **УКУПНО СВИ ТРОШКОВИ (1+2+3+4)** | | | | | |  | | |

**Описни део буџета :**

**ПРИЛОГ 3** **Образац Ф1**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ОБРАЗАЦ Ф1** | | | | | | | | | | | | | |
| **ФИНАНСИЈСКИ ИЗВЕШТАЈ РЕАЛИЗОВАНИХ АКТИВНОСТИ** | | | | | | | | | | | | | |
| НАЗИВ КОРИСНИКА: | | |  | | | | | | | | | | |
| МЕРА ЗА КОЈУ ЈЕ ОСТВАРЕНА ФИНАНСИЈСКА ПОДРШКА: | | |  | | | | | | | | | | |
| НАЗИВ МЕРЕ И АКТИВНОСТИ ЗА КОЈУ ЈЕ ОСТВАРЕНА ФИНАНСИЈСКА ПОДРШКА: | | |  | | | | | | | | | | |
| УКУПНО УСВОЈЕНИ БУЏЕТ (у динарима): | | |  | | | | | | | | | | |
| УСВОЈЕНИ ИЗНОС СУФИНАНСИРАЊА ПРИМАОЦА ФИНАНСИЈСКЕ ПОДРШКЕ ( у динарима): | | |  | | | | | | | | | | |
| ИЗНОС ОДОБРЕНИХ СРЕДСТАВА ФИНАНСИЈКСЕ ПОДРШКЕ  (у динарима): | | |  | | | | | | | | | | |
|  |  | |  | |  |  |  | |  | |  | |  |
| **Рб.** | **ТРОШКОВИ** | **Планирани износ трошкова (бруто)** | | **Реализован**  **износ (бруто)** | | | | **Број рачуна/ фактуре и Уговора** | | **Назив субјекта којем је извршено плаћање** | | **Број извода и датум** | |
| 1. | ***Трошкови ангажованог особља на мерама и активностима*** |  | |  | | | |  | |  | |  | |
| 1.1. |  |  | |  | | | |  | |  | |  | |
| 1.2. |  |  | |  | | | |  | |  | |  | |
| 1.3. |  |  | |  | | | |  | |  | |  | |
| 1.4. |  |  | |  | | | |  | |  | |  | |
|  | ........... |  | |  | | | |  | |  | |  | |
|  | ***Укупно 1*** |  | |  | | | |  | |  | |  | |
| 2. | ***Трошкови услуга мера и активности*** |  | |  | | | |  | |  | |  | |
| 2.1. |  |  | |  | | | |  | |  | |  | |
| 2.2. |  |  | |  | | | |  | |  | |  | |
| 2.3. |  |  | |  | | | |  | |  | |  | |
| 2.4. |  |  | |  | | | |  | |  | |  | |
|  | ............ |  | |  | | | |  | |  | |  | |
|  | ***Укупно 2*** |  | |  | | | |  | |  | |  | |
| 3. | ***Трошкови добара за мере и активности*** |  | |  | | | |  | |  | |  | |
| 3.1. |  |  | |  | | | |  | |  | |  | |
| 3.2. |  |  | |  | | | |  | |  | |  | |
| 3.3. |  |  | |  | | | |  | |  | |  | |
| 3.4. |  |  | |  | | | |  | |  | |  | |
|  | .............. |  | |  | | | |  | |  | |  | |
|  | ***Укупно 3*** |  | |  | | | |  | |  | |  | |
| 4. | ***Остали пратећи трошкови за мере и активности*** |  | |  | | | |  | |  | |  | |
| 4.1. |  |  | |  | | | |  | |  | |  | |
| 4.2. |  |  | |  | | | |  | |  | |  | |
|  | ***....*** |  | |  | | | |  | |  | |  | |
|  | ***Укупно 4*** |  | |  | | | |  | |  | |  | |
| **УКУПНО СВИ ТРОШКОВИ (1+2+3+4)** | |  | |  | | | |  | |  | |  | |

Прилог:

1. Копија рачуна – отпремнице,
2. Доказ о извршењу плаћања – извод,
3. Уговор са добављачима за добра и услуге за спровођење активности

У \_\_\_\_\_\_\_\_\_\_\_\_\_\_\_\_\_\_\_\_ Овлашћено лице

Дана:\_\_\_\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_

Функција

\_\_\_\_\_\_\_\_\_\_\_\_\_\_\_\_